Ifølge vandværkernes brancheforening, Danske Vandværker, mangler der et nationalt overblik over, hvor i landet der lige nu er for høje værdier af de giftige PFAS-stoffer i vores drikkevand.
Miljøstyrelsen skærpede i 2021 den accepterede grænseværdi for en lang række PFAS-stoffer til et langt lavere niveau end tidligere.
Dette krav er vandværkerne nu i gang med skulle efterleve og derved skabe et overblik, men ifølge Danske Vandværker vil dette overblik ikke være tilgængeligt før tidligst sidst i 2022.
Styrelsen for Patientsikkerhed oplyser til TV 2, at man i alt har rådgivet 8 kommuner i 17 forskellige sager siden 8. juni 2021, hvor Miljøstyrelsen skærpede reglerne for den tilladte grænseværdi af PFAS i drikkevand.
Ifølge Danske Vandværker er ovenstående tal dog ikke retvisende for, hvor mange steder drikkevandet er forurenet med PFAS.
Danske Regioner har desuden udpeget knap 15.000 steder i Danmark, som lige nu mistænkes for PFAS-forurening. Disse steder skal nu undersøges.